આધારભૂત સુત્રોના જણાવ્‍યા અનુસાર, હવે બીજા તબક્કામાં સિંહોના સેમ્‍પલ લેવાનું શરૂ કરાયું છે . પ્રથમ તબક્કામાં એપી સેન્‍ટર (જે જગ્‍યાએ સૌથી વધારે સિંહો મૃત્‍યુ પામ્‍યા છે ત્‍યાંથી)થી પાંચ કિલોમીટર સુધીનો વિસ્‍તાર આવરી લીધો. બીજા તબક્કા માં હવે પાંચ થી દસ કિલોમીટરનો વિસ્‍તાર આવરી લેવામાં આવશે. જેમાં ખાંભા તુલસીશ્‍યામ રેન્‍જ માં પીપળવા માં સિંહ અને સિંહણ એમ બે , કોદીયા માં બે સિંહણ , ભાણીયા માં બે સિંહણ એક સિંહબાળ , અને ધૂંધવાણામાં બે સિંહણના નમૂના લીધેલ છે આમ કુલ 9 સિંહોના સેમ્‍પલ અને સ્‍વેપના નમૂના લેવામાં આવ્‍યા છે આ સિવાય, ખાસ કરીને, દલખાણિયા વિસ્‍તાર સિવાય, અન્‍ય કોઇ જગ્‍યાના સિંહોનાં કેનાઇન ડિસ્‍ટેમ્‍પર વાયરસ પોઝિટીવ આવે, તો તે સિંહોના વસવાટની આસપાસનાં પાંચ કિલોમીટર વિસ્‍તારમાં વસતા સિંહોના બ્‍લડ અને સ્‍વેપનાં નમૂના લેવામાં આવશે. આ કામ સાથે જોડાયેલા અધિકારીઓ કહે છે કે, સામાન્‍ય રીતે, કુલ સિંહો હોય તેના છ ટકા વસ્‍તીના નમૂના એકઠા કરવા પડે. જેને રિપ્રેઝેન્‍ટેટિવ સેમ્‍પલ કહે છે. અગત્‍યની વાત એ છે કે, અત્‍યાર સુંધીની અહેવાલોમાં, રોણીયા વિસ્‍તારનાં સિંહોનાસિવાય આસપાસ રહેલા સિંહોમાં કેનાઇન ડિસ્‍ટેમ્‍પર વાયરસ જોવા મળ્‍યો નથી. જયારે સાવરકુંડલા રેન્‍જ માં આંબરડી માંથી એક સિંહનું રેસ્‍ક્‍યુ કરી સારવારમા જસાધાર એનિમલ કેર સેન્‍ટરમા ખસેડાયો હતો તો ખાંભા તુલસીશ્‍યામ રેન્‍જના રબારીકા રાઉન્‍ડમાંથી લંગડી સિંહણનું રેસ્‍ક્‍યુ કરી સારવાર આપવા મા આવી હતી.